cyanic-selkie/wikianc huggingface dataset:
Søgne hovedkirke
Prekestolen og døpefonten er i tre, førstnevnte er fra 1861 og døpefonten er fra 1827. Orgelet er fra 1967 og kommer fra Vestlandske orgelverksted.
Kirken eier blant annet et alterteppe den fikk i gave fra Anne Marie og Steven Rockefeller i 1959. Paret giftet seg i kirken samme år.
Straffeekspedisjon
En straffeekspedisjon er en militær kampanje som har som overordnet mål å straffe en stat eller bestemt en gruppe personer. En slik kampanje gjennomføres vanligvis som svar på observert ulydig eller feil moralsk atferd, men kan også være en form for skjult hevn. Begrepet «straffeekspedisjon» brukes vanligvis om fremrykning mot kolonier eller annekterte provinser, og dermed kan for eksempel Julius Cæsars Galler-felttog betegnes som slike straffeekspedisjoner.
Finnmarksvier
Finnmarksvier (Salix bebbiana var bebbiana) er en busk av pilefamilien (vierfamilien) av maksimalt 2 - 5 meters høyde og oppreist. Den er relativt sjelden i Norge. Arten vokser hos oss i indre Finnmark, dvs på Finnmarksvidda og videre innover nordre Finland og Kolahalvøya. Den foretrekker sandjord, furumoer, sandmoer, elvebredder, grusmark, skråninger eller steinur. . Den kan av og til danne hybrid med krypvier eller ørevier.
Finnmarksvier er en busk på normalt 50 - 200 cm lengde, i sjeldne tilfeller opp til 500 cm (5 meter). Den er oppstigende med gråbrun bark og såkalte vedåser. Årskvistene og ferske skudd er loddengrå. Bladene er lansettformede, spisse i begge ender, og inntil 4 cm lange. Blandskivene er mellomgrønne oppå og gråblå-grønne under. De er tett krushåret oppå og lodne under. Bladene er nærmest elliptisk formet. Antall sidenerver er 6-8 par. Ørebladene er fraværende. Blomstringen foregår i juni.
Raklene er korte og relativt glisne, de står på ullhårete grålodne skaft med få blader på. Raklene er lyst brune eller blekbrune. Den hårete og blanke kapselen er lang, og har en kort griffel med kløvde og utover-buede arr.
Utbredelse
Finnmarksvier vokser i Sibir og er i Norden utbredt i nordlige Finland og inn på Finnmarksvidda. Den vokser også i store deler av Canada og i USA spredt i Rocky Mountains, og dessuten rundt De store sjøene ned til Chicago og ned til New York City.
Varianter og hybrider
Finnmarksvier danner tidvis to ulike hybrider:
Baton Rouge
Baton Rouge er delstatshovedstaden og den nest største byen i den amerikanske delstaten Louisiana og den er også administrasjonssentrum for fylket East Baton Rouge Parish. Ifølge folketellingen i 2010 har byen 229 553 innbyggere.
Kun to andre delstatshovedsteder (Austin, Texas og Tallahassee, Florida) ligger lenger sør enn Baton Rouge.
Byens høyeste bygning er Louisiana State Capitol fra 1929, som med sine 137 meter også er den høyeste capitol-bygning i USA.
Navy Distinguished Service Medal
Navy Distinguished Service Medal er en militær fortjenstmedalje fra USA innstiftet av 4. januar 1919. Medaljen tildeles personell i USAs sjøforsvar og USAs marinekorps for usedvanlig fortjenstfull innsats i ansvarsfull stilling.
Forholdet til andre utmerkelser
Navy Distinguished Service Medal tilhører en gruppe av fortjenstmedaljer som i utmerkelsessystemet i USAs forsvar rangerer etter den høyeste felles utmerkelse for heltemot, Medal of Honor, og de enkelte forsvarsgreners fremste utmerkelser for heltemot, Navy Cross (sjøforsvaret), Distinguished Service Cross (hæren) og Air Force Cross (luftforsvaret).
I gruppen av fortjenstmedaljer som følger etter disse utmerkelsene, kommer forsvarets fellesutmerkelse Defense Distinguished Service Medal først og deretter forsvarsgrenenes fortjenstmedaljer, blant dem Navy Distinguished Service Medal. Tilsvarende medaljer i hæren er Army Distinguished Service Medal, i luftforsvaret Air Force Distinguished Service Medal, i kystvakten Coast Guard Distinguished Service Medal. Også Homeland Security Distinguished Service Medal, som har erstattet Transportation Distinguished Service Medal, kan tildeles militært personell og hører i USAs forsvar til i gruppen av de øverste fortjenstmedaljer.
Utforming
Navy Distinguished Service Medal er utformet som en rund medalje i forbylt bronse. På advers har den motivet fra en amerikansk ørn, en hvithodet havørn, med utslåtte vinger og med olivenkvist og piler i klørne. Motivet, som er basert på hovedelementet i USAs segl, er omgitt av en blå bord, som har innskriften «• UNITED • STATES • OF • AMERICA •» og «• NAVY •». Langs kanten av medaljen er det en krans av bølgemotiver. På revers har medaljen en trefork omgitt av en laurbærkrans, omgitt av en blå bord med innskriften «• FOR • DISTINGUISHED • SERVICE •» og utenfor dette igjen en bølgekrans. Over medaljen er det plassert en hvit, femtagget stjerne, som i midten bærer et anker. Medaljen er utformet av Paul Manship.
Medaljebåndet er mørk blått med en gul midtstripe. Dette er fargene til USAs sjøforsvar. Gjentatte tildelinger til samme person markeres med stjerner i bronse eller sølv på båndet.
Tildeling
I tiden etter innstiftelsen av Navy Distinguished Service Medal hersket det usikkerhet om tildelingskriteriene og forholdet til andre utmerkelser, først og fremst Navy Cross. Medaljen kunne tildeles for innsats i krig og ble ved innstiftelsen i 1919 gjort gjeldende tilbake til 6. april 1917, dagen da USA erklærte Tyskland krig under første verdenskrig. Under andre verdenskrig ble dette regulert slik, at Navy Distinguished Service Medal ble underordnet Navy Cross, samtidig som det ble gjort klart at medaljen ikke lenger tildeles for mot i kamp. Den tildeles etter dette høyerestående offiserer, i regelen flaggoffiserer, i USAs sjøforsvar og USAs marinekorps for usedvanlig fortjenstfull innsats i ansvarsfull stilling.
Secession
Secession (fra lat. secessio spalte av, som på tysk er blitt å bryte ut) er en betegnelse for grupper av spesielt tyske og østerrikske kunstnere som brøt med de anerkjente akademiske kunstinstitusjonene. Målet var å føre kunsten ut av inngrodde mønstre og videre, på den tid mot impresjonismen og art nouveau.
Det første bruddet fant sted i Paris i 1890, da Meissonnier og Puvis de Chavannes åpnet Salon au Champs-de-Mars. Dette førte etter hvert til lignende fenomener i andre land. De betydeligste gruppene fantes i München (1892), Wien (1897) og Berlin (1898). Det var også slike grupper i Transilvania (som nå er en del av Romania) og Ungarn.
A Submarine Pirate
A Submarine Pirate er en amerikansk stumfilm fra 1915.
Handling
En oppfinner og hans medskyldige planlegger å rane et skip som frakter gullbarrer. Til dette planlegger de å bruke en ubåt.
Men en kelner overhører planene deres, kjøper seg en admiral-uniform, lurer seg til kommandoen over den samme ubåten og planlegger å ta kontroll over skipet selv.
Kim Du-han
Kim Du-han (født 15. mai 1918 i Seoul, død 21. november 1972 i Seoul) var en koreansk politiker og uavhengighetsforkjemper. Han var sønn av en annen koreansk uavhengighetsforkjemper, Kim Jwa-jin.
Muntjaker
Muntjaker (Muntiacus), som også kalles muntjakslekten og bjeffehjorter, er en slekt som tilhører hjortedyrene. Disse dyra holder til i de store eviggrønne skogene i Sørøst-Asia. Slekten inneholder elleve arter, hvorav flere er oppdaget ganske nylig.
Som gruppe oppsto muntjakene for omkring 15-35 millioner år siden. Det er også funnet spor etter slike dyr i Europa, blant annet i Frankrike og Tyskland.
Beskrivelse
Muntjakene er små tropiske hjortedyr uten bestemte paringstider. De veier normalt mellom 8 og 50 kg, avhengig av art og kjønn. Tilnavnet bjeffehjort har de fått fordi de avgir en bjeffelignende lyd om de blir skremt. Klimaet gjør de i stand til å pare seg og få kalver året rundt. Med unntak av kjempemuntjak, som har et noe mer normalt utviklet gevir, så har hannene i denne slekten små gevir (hornstilker) som (om de) felles og vokser ut igjen som på andre hjortedyr. Bukkene kan være ekstremt territoriale og sloss villig med hverandre. Bukkene har også hoggtannlignende hjørnetenner i overkjeven, som utgjør et farlig redskap i slåsskamper.
Muntjak-arter
Artene nedenfor listes opp i alfabetisk rekkefølge.
Utbredelse og habitat
I dag finner man muntjak bare i beltet mellom temperert og tropisk eviggrønn regnskog i Sørøst-Asia, fra India i vest til det sørlige Kina, Taiwan og øyene i Indonesia i øst og sør. De trives i høyder opp til 2.500 moh. Reeves muntjak, eller kinesisk muntjak som mange kaller den, har dessuten blitt innført til Storbritannia, der den trives og er ganske vanlig i noen områder.
Annet
Muntjakene er spesielt interessante i evolusjonære studier, fordi disse dyra har en dramatisk variasjon i kromosomene og det faktum at det ganske nylig er oppdaget flere nye arter i denne slekten.
Trusselbildet for mange av artene er fortsatt ikke kjent. Flere står heller ikke oppført på IUCNs rødliste, siden de ganske nylig har blitt oppdaget.
Pianisten
Pianisten (engelsk originaltittel: The Pianist) er en biografisk film fra 2002, regissert av Roman Polański og med Adrien Brody i hovedrollen. Filmen er basert på selvbiografien til Władysław Szpilman. Han er en polsk jøde, og filmen handler om hans liv i Warszawa under andre verdenskrig. Filmen retter tilbakeblikk til enkeltmenneskenes godhet og tilgivelse.
Handling
Władysław Szpilman (Adrien Brody), en berømt polsk-jødisk pianist som jobber for Warszawa Radio, ser hele sin verden falle sammen ved invasjonen av Polen 1. september 1939 og det påfølgende utbruddet av andre verdenskrig. Etter at radiostasjonen blir rystet av eksplosjoner fra tysk bombing, går Szpilman hjem og finner ut at Storbritannia og Frankrike har erklært krig mot Nazi-Tyskland. Han og familien hans gleder seg, de tror krigen vil ende raskt.
Når den tyske hæren går inn i Warszawa, blir levekårene for den jødiske befolkningen gradvis forringet etterhvert som rettighetene deres langsomt hules ut: Først tillates det bare en begrenset mengde penger per familie, deretter må de bære armbånd med blå Davidsstjerne for å identifisere seg, og til slutt, i november 1940, blir de alle tvunget inn i skitten i Warszawagettoen. Der står de overfor sult, forfølgelse og ydmykelse fra SS og den alltid tilstedeværende frykten for døden, tortur og sult. Nazistene blir stadig mer sadistiske og familien er vitne til mye skrekk påført andre jøder. I en scene går en gruppe av Einsatzgruppen, ledet av en underoffiser, inn i leiligheten over fra Szpilmans. De beordrer familien i øverste etasje å stå, og når en eldre mann i rullestol ikke er i stand til å reise seg tar SS tak i ham og kaster ham ut fra balkongen. Resten av familien blir deretter tatt ut på gaten og skutt, og SS kjører av sted og kjører over kroppene langs veien.
Ikke lenge etter blir familien, sammen med tusener av andre jøder samlet sammen som en del av Aksjon Reinhardt for å deporteres til konsentrasjonsleiren Treblinka. Mens jødene blir tvunget inn i jernbanevogner, blir Szpilman reddet i siste øyeblikk av en fra det jødiske ghettopolitiet som tilfeldigvis er en venn av familien. Separert fra sin familie og sine kjære, klarer Szpilman å overleve. Først blir han tvunget inn i en tysk bygning inne i ghettoen som slavearbeider. I løpet av denne perioden, betror en annen jødisk arbeidskar Szpilman to kritiske biter med informasjon: En, at mange av de overlevende jødene kjenner til de tyske planene om å utrydde dem, og to, at et jødisk opprør mot tyskerne er under planlegging. Szpilman tilbyr seg å hjelpe til med forberedelsene. Han blir satt til å smugle våpen inn i ghettoen, og på ett tidspunkt blir han nesten tatt.
Senere, før opprøret starter, bestemmer Szpilman seg for å gå i dekning utenfor ghettoen. Her er han avhengig av hjelp fra et ikke-jødisk ektepar som fremdeles husker ham: Andrzej Bogucki og hans kone Janina Bogucki. Mens han bor i skjul, blir han vitne til mange grusomheter begått av SS, for eksempel de mange drapene, jøder som blir slått og brent, og andre forferdelige ting. I 1943 får Szpilman også se Warzawaghetto-opprøret som han vært med på å skape, og dens etterspill idet SS-makten kommer inn i ghettoen og dreper nesten alle de gjenværende opprørerne. Ett år går og livet i Warszawa forverres ytterligere. Szpilman tvinges til å flykte sin første gjemmested når en tysk nabo oppdager at han gjemmer seg der. På sitt andre gjemmested, i nærheten av et tysk militærsykehus, blir han vist inn i et rom med et piano og får deretter beskjed om å være så stille som mulig. Her dør han nesten av gulsott og underernæring.
I august 1944 starter den polske motstandsbevegelsen Warszawa-oppstanden mot den tyske okkupasjonen. Szpilman ser de polske opprørerne kjempe mot tyskerne utenfor vinduet sitt. Igjen unnslipper Szpilman såvidt døden når en tysk tank bomber leiligheten han gjemmer seg i. Warszawa er praktisk talt jevnet med jorden og er avfolket som følge av kampene (se kjølvannet av Warszawa-oppstanden). Etter at den gjenværende befolkningen i Warszwa er blitt deportert fra ruinene og det tyske SS flyktet fra den sovjetiske hæren som nærmer seg, er Szpilman igjen helt alene. I bygningene som fremdeles står søker han desperat etter mat. Mens han prøver å åpne en boks med hermetiserte grønnsaker, blir Szpilman oppdaget av en kaptein i Wehrmacht, Wilm Hosenfeld (Thomas Kretschmann). Når han avhører Szpilman og oppdager at han er en pianist, ber Hosenfeld Szpilman å spille noe for ham på flygelet for å få bli i bygningen. Den utmagrete Szpilman, fortsatt et musikalsk geni, spiller "Ballade i G-moll, op. 23" av Frederic Chopin.
Hosenfeld lar Szpilman få fortsette å gjemme seg på loftet i bygningen og bringer ham selv mat regelmessig, og sparer dermed livet hans. Enda et par uker går, og de ​​tyske troppene blir tvunget til å trekke seg fra Warszawa på grunn av front-troppene til Den røde armé. Før han forlater området, spør Hosenfeld Szpilman hva han heter, og, etter å ha hørt det, bemerker han at det er et passende navn for en pianist (Szpilman er den polske gjengivelse av den tyske Spielmann, som betyr "mann som spiller"). Hosenfeld lover også å lytte til Szpilman på polsk radio. Han gir Szpilman sin egen Wehrmacht-uniformsfrakk. Frakken blir nesten fatal for Szpilman når de polske troppene som kommer for å befri det som er igjen av Warszawa, tar ham for å være tysk offiser og skyter på ham. Han klarer etterhvert å overbevise dem om at han er polsk, og de ​​stopper skytingen. En soldat spør ham hvorfor han har på seg en Wehrmacht frakk, og Szpilman svarer bare, "jeg er kald."
Når en gruppe nylig frigitte fanger fra en konsentrasjonsleir passerer en inngjerding med tyske krigsfanger som sitter på bakken og voktes av sovjetiske soldater, begynner de kollektivt å skjelle ut fangene, sammen med en sint polakk som hadde vært fiolinist, nå uten sin dyrebare fiolin. En synlig slått Hosenfeld, bare en skygge av sitt stolte jeg, kommer opp til gjerdet og spør fiolinisten om han kjenner til Szpilman, en polsk radiopianist, bekrefter fiolinisten dette. Hosenfeld sier at han hjalp ham i skjul og spør om Szpilmann kan gjengjelde tjenesten. Szpilman, som nå spiller live på Warszawa Radio, får besøk i studio av fiolinisten, som tar ham med til stedet der fangene var. Men fangene er nå borte sammen med alle spor etter dem. I filmens siste scene, utfører Szpilman triumferende Grande Polonaise Brillante i Ess-dur, op.22 for klaver og orkester av Frédéric Chopin for et stort publikum. Teksten på slutten av filmen forteller at Hosenfeld døde i en russisk krigsfangeleir i 1952 og Chopins musikk spilles gjennom rulleteksten.
Messier 56
Messier 56 (også kjent som M56 eller NGC 6779) er en kulehop i stjernebildet Lyren, oppdaget av Charles Messier 19. januar 1779. Hopen ligger omtrent halvveis langs en imaginær linje mellom Alibireo (β Cygni) og Sulafat (γ Lyrae). Det er en utfordring å finne den med store (50–80 mm) kikkerter, da den fremstår som en noe uklar stjerne. Hopen kan studeres med et teleskop med en apertur på 8 in eller større.
Mathisen
Mathisen er et vanlig etternavn i Norge. Personer med dette etternavnet inkluderer:
Chloë Moretz
Chloë Grace Moretz (født 10. februar 1997 i Atlanta, Georgia) er en amerikansk skuespiller, blant annet kjent for rollen som Mindy Macready/Hit Girl i filmen Kick-Ass. I 2005 begynte hun sin skuespillerkarrière i filmen The Amityville Horror i en alder av syv år. Etter dette har hun hatt roller i filmer som Kick-Ass, Kick-Ass 2, Let Me In, Dark Shadows, Carrie, If I Stay og The Equalizer, hvor hun spilte mot Denzel Washington.
Under den 87. Oscar-utdelingen delte hun ut prisen for beste visuelle effekter, sammen med med-skuespiller i Carrie, Ansel Elgort. Prisen gikk til Interstellar.
Lagtingsvalget på Færøyene 1998
Lagtingsvalget på Færøyene 1998 ble avholdt over hele Færøyene den 30. april 1998. Valget ble holdt i etterkant av bankkrisen på Færøyene og gav selvstyrepartiene Tjóðveldisflokkurin, Fólkaflokkurin og Sjálvstýrisflokkurin en betydelig fremgang og lot dem danne en flertallsregjering under ledelse av Anfinn Kallsberg, som avløste Edmund Joensens regjering. Størst tilbakegang hadde Joensens parti, Sambandsflokkurin. To partier falt ut av Lagtinget ved dette valget: Kristiligi Fólkaflokkurin var i oppløsning etter etableringen av Miðflokkurin, mens Verkamannafylkingin for en stor del hadde gått tilbake til Javnaðarflokkurin.
Sunday (1915)
Sunday er en amerikansk stumfilm fra 1915 regissert av George W. Lederer.
Liste over sørkoreanske filmer fra 1965
Liste over sørkoreanske filmer fra 1965 er en kronologisk liste over filmer som ble lansert i Sør-Korea i 1965.
Kevin Wong
Han representerte USA under Sommer-OL 2000 i Sydney, hvor han ble nummer 5.
RIM-162 ESSM
RIM-162 Evolved Sea Sparrow Missil (ESSM) er et amerikansk overflate-til-luft (SAM) missil som er basert på RIM-7 Sea Sparrow-missilet. ESSM blir brukt til å beskytte fartøy mot innkommende missiler, fly- og overflatetrusler. Missilet blir benyttet av mange mariner rundt om i verden, og er blant annet i bruk på de norske fregattene i Fridtjof Nansen-klassen.
Thomas John Paprocki
Thomas John Joseph Paprocki (født 5. august 1952 i Chicago i Illinois) er en amerikansk katolsk prelat og biskop av Springfield i Illinois.
Biskop av Springfield i Illinois
Den 20. april 2010 utnevnte pave Benedikt XVI ham til biskop av Springfield i Illinois. Han ble innført i embedet den 22. juni samme år.
Episkopalgenealogi
Hans episkopalgenealogi er:
Ringenes herre (filmserie)
Ringenes herre er en filmtrilogi basert på boka Ringenes herre av J.R.R. Tolkien. Trilogien består av Ringens brorskap (2001),To tårn (2002) og Atter en konge (2003). Filmene ble meget populære og samlet innbrakte de rundt 20 mrd. kroner på kino. Trilogien ble også meget godt mottatt av filmanmelderne.
Handlingen pågår i fantasiverdenen Midgard. Den følger den unge hobbiten Frodo Lommelun på hans oppdrag sammen med Ringens brorskap, for å ødelegge den ene ringen og dermed tilintetgjøre den onde Sauron. Brorskapet blir brutt og Frodo fortsetter turen sammen med lojale Sam og den forræderske Gollum. Samtidig forener Gandalf og Aragorn, det frie folket i Midgard til kamp mot Sauron og hans allierte Saruman.
Stivsildre
Stivsildre (Micranthes hieraciifolia) er en flerårig urt i sildrefamilien.
Stivsildre Micranthes hieraciifolia er en flerårig urt uten vegetativ formering. Den er trolig i hovedsak sjølpollinerende og er frøreproduserende. Frøene spres med vind (ballist) og kan også bli spredd ved hjelp av pattedyr. Den er lav og håret. Bladene sitter i en rosett ved marka og er ovale, oftest tannete og hårete under og langs kanten. Stengelen er bladløs, opprett og ikke forgrenet. Blomstene sitter i aks og er grønne med en rød tone. Kronbladene er like lange som begerbladene. Planten vokser på fuktige steder.
Ringenes herre (filmserie)
Filmene er regissert av Peter Jackson og utgitt av New Line Cinema. Det er en av de dyreste filminnspillingene i historien med et budsjett på 270 millioner amerikanske dollar, prosjektet tok over åtte år og filmene ble filmet i Peter Jacksons hjemland New Zealand.
Stivsildre
Arten har en sirkumpolar utbredelse i Arktis og i fjellstrøk lenger sør. I Europa finnes den på Færøyene, i Norge inkludert Svalbard, Finland, ett sted i Massif Central i Frankrike, i de østerrikske Alpene, Karpatene og Kaukasus. På det norske fastlandet er den en ganske sjelden, bisentrisk fjellplante. Den har et sørlig utbredelsesområde fra Nord-Jotunheimen til Sunndalen og et nordlig fra Storfjord i Troms til Alta.
Rødlistevurdering
Generasjonstiden er satt til 15 år, dvs. en vurderingsperiode på 45 år. Arten er knyttet til fuktige vegetasjonstyper (snøleier, fuktheier, frosttundra) på baserik grunn i lågalpin til mellomalpin sone.
Peter Chambers
Peter Chambers (født 14. mars 1990) er en britisk roer som spesialiserer seg i firer. Han representerte landet sitt under Sommer-OL 2012 i London, der han tok sølv i firer lettvekt.
Stivsildre
Rødlistevurdering
Den har en meget oppdelt utbredelse i Norge, med en forekomstgruppe i sør fra Nord-Fron og Stranda nord til Dovre og Lesja og Sunndal og Eide (i Dovrefjell, Jotunheimen og Møre) og en annen i nord i Storfjord, Kåfjord og Nordreisa og i Alta og Kvalsund (Øst-Troms og Vest-Finnmark), begge økologisk uforklarlige. Slike mønster er gjerne historiske - relikte - og kan være en indikasjon på at arten ikke har hatt tid eller klart å ekspandere inn i like gunstige eller til og med bedre egnete naboområder (her f.eks. nordre deler av Dovrefjell i ST Oppdal og Midt-Troms). Delpopulasjonene er nokså små, isolerte og utsatte, og artens utbredelse vurderes derfor å være kraftig fragmentert. Artens kjente forekomstareal fra og med 1980 er 308 km2, og beregnet forekomstareal er 360 km2 (minimum 300 km2, maksimum 500 km2). Arten er sirkumpolær, men vår underart (subsp. hieraciifolia) er delvis erstattet av en annen underart (subsp. longifolia) i Beringia.
Nye klimaframskrivinger (se Norsk klimaservicesenter 2020) forutsier økte temperaturer, forlenget vekstperiode, økt nedbør, og mer ustabilt vær og hyppigere ekstremvær i store deler av landet i kommende tiår. Dette vil ha store konsekvenser for planter, særlig i fjellet og nordpå, med heving av skoggrenser og forflytting av vegetasjonsbelter oppover og nordover. Det forventes sterk nedgang i mange naturtyper, kanskje særlig snøleier der Grytnes et al. (2018) anslår at mer enn 80% av dagens snøleier vil påvirkes negativt de neste 50 årene, men også økt gjengroing i åpne, tørre naturtyper som rabber. Det er derfor svært trolig at mange småvokste fjellplanter, særlig de som er knyttet til åpen mark eller lite sluttet vegetasjon, vil kunne bli fortrengt i konkurransen med mer konkurransesterke og storvokste arter.
Særlig utsatte er planter knyttet til baserik berggrunn, fordi disse har små muligheter for ekspansjon oppover i fjellet der berggrunnen over 1500-1600 moh i Sør-Norge, og over 1000-1200 moh i Nord-Norge, jamt over er basefattig. Stivsildre er i stor grad knyttet til naturtyper som forventes å bli sterkt berørt ved pågående og forventete framtidige klimaendringer: overrislingssnøleier, våt oppfrysningsmark og tundra på permafrostjord. Bare ca. 25% av de tidligere kjente forekomstene er gjenfunnet og bekreftet i perioden 1980-2015, og funnfrekvensen fra 1995-2015 er låg (5,5%, mot normalt 18,4%). Arten går allerede tydelig tilbake på grunn av uttørking av snøleier og gjengroing, som følge av temperaturøkning og bortsmelting av flerårs-snøfonner og breer.
Artsdatabanken anslår en nedgang i populasjonsstørrelsen på 30-50% (beregnet 44%) i kommende vurderingsperiode (2020-50). Stivsildre vurderes i 2021 som sterkt truet (EN) på grunn av et begrenset forekomstareal i kombinasjon med en kraftig fragmentert utbredelse og pågående nedgang i utbredelsesområde, forekomstareal, kvalitet og areal av artens habitat og antall reproduksjonsdyktige individ.
Ringenes herre (filmserie)
Filmene var en stor suksess på kino og har til sammen vunnet 17 Oscar-statuetter.
I 1978 ble det laget en helaftens tegnefilm som dekker det meste av boka.
Popularitet
De tre filmen ble blant de aller mest besøkte filmene i 2000-årene og tilsammen innbrakte de over 2,9 mrd dollar (ca 20 mrd kroner), hvorav over $1 mrd i USA alene. Den første filmen, Ringenes brorskap, innbrakte $869,3 millioner på og ble den nest mest innbringende filmen i 2001. To tårn innbrakte $923,3 millioner, mens Atter en konge innbrakte over $1,1 mrd. Begge endte opp som de mest innbringende filmene i 2002 og 2003.
Lande (Sarpsborg)
Skuespiller Nils Ole Oftebro er oppvokst på Lande. Det er en skole som heter Lande barneskole.
Tongchuan
Tongchuan (kinesisk: 铜川市; pinyin: Tóngchuān Shì) er et bydistrikt i den kinesiske provins Shaanxi. Det ligger på Guanzhongsletten. Befolkningen innen bygrensene anslås (2004) til 224 000.
Peter Chambers
Han er bror til roeren Richard Chambers, som også deltok under Sommer-OL 2012.
Tongchuan
Byen ligger nederst i Wei He-dalen, ikke langt fra der Wei He flyter inn i Huang He, og ved jernbanelinjen mellom Xi'an og Zhengzhou, hovedstaden i naboprovinsen Henan.
Administrative enheter
Byprefekturet Tongchuang har jurisdiksjon over 3 distrikter (区 qū) og ett fylke (县 xiàn).
Nikeforos I
Nikeforos I (gresk: Νικηφόρος), død 26. juli 811, var bysantinsk keiser fra 802 til 811 da han ble drept i slaget ved Pliska.
Tongchuan
Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Nikeforos I
Bakgrunn
Nikeforos tilhørte ifølge enkelte kilder det arabiske herskerdynastiet ghassanidene. Han var en aristokrat som kom til Konstantinopel fra Seleukia og var finansminister under keiserinne Irene. I 802 klarte han å detronisere og forvise keiserinnen til eksil på Lésvos hvor hun døde i 812. Nikeforos ble valgt til keiser i hennes sted 31. oktober 802. Han fikk kronet sin sønn Staurakios til medkeiser i 803.
Tongchuan
Historie
Arkeologiske utgravinger har avdekket en prehistorisk landsby fra Yangshaokulturen ved Tongchuan.
Nikeforos I
Bakgrunn
Hans styre ble truet av Bardanes Tourkos, en av regimets dyktigste generaler av armensk opprinnelse, som gjorde opprør og fikk støtte fra andre militære ledere, særlig de senere keiserne Leo V den armenske og Mikael II i 803.
Men Nikeforos seiret over opprørerne, og opprørshæren overga seg og utleverte Bardanes, som ble blindet og forvist til et kloster. En konspirasjon ledet av patrisieren Arsaber led samme skjebne.
Nikeforos initierte en generell reorganisering av Østromerriket ved å opprete nye themer på Balkan hvor han også organiserte bosetting og tilbakeflytting av grekere fra Anatolia (i dagens Tyrkia, og han styrket grensene. Dette medførte store utgifter til militæret som han dekket ved å øke skattene, noe som gjorde ham svært upopulær blant folket og spesielt i presteskapet som han ellers prøvde å føre streng kontroll med. Selv om han utnevnte en «ikonodul» (motstander av ikonoklasmen, billedstormerne) – Nikeforos I av Konstantinopel – til patriark, ble likevel keiser Nikeforos framstilt som en skurk av kirkelige historikere som Theophanes bekjenneren
I 803 inngikk Nikeforos en traktat med Karl den store, kalt Pax Nicephori, men han nektet likevel å anerkjenne Karls keiserlige verdighet. Karl den store var tre år tidligere kronet til keiser av Det tysk-romerske rike av paven i Roma. Pavekirken gjorde dette i 800 fordi de ikke anerkjente Nikeforos’ forgjenger, Irene, som keiserinne fordi hun var kvinne. Forholdet forverret og førte til en krig om Venezia i 806-810. I denne konflikten hadde Nikeforos slått ned et venetiansk opprør i 807, men han led store tap mot frankerne. Konflikten ble løst først etter Nikeforos død, og Venezia, Istria, Dalmatia (i dagens Kroatia) og Sør-Italia ble tildelt til Østromerriket, mens Roma, Ravenna og hertugdømmet Pentapolis ble inkludert i Karls vestromerrike.
Ved å holde tilbake den erstatningen som keiserinne Irene hadde avtalt å betale til kalifen Harun al-Rashid, ble Nikeforos tvunget til en krig mot araberne. På grunn av Bardanes’ opprør var Nikeforos tvunget til selv å ta kommandoen i felttoget, og han led et alvorlig nederlag i slaget ved Krasos i Frygia i 805. I 806 ble imperiet invadert av en muslimsk hær på 135.000 soldater. Nikeforos innså at han ikke kunne stå imot de muslimske styrkene, og han aksepterte fred på betingelse av å betale 50.000 solidi umiddelbart og en årlig tributt på 30.000 solidi. Harun al-Rashid døde i 809, og Nikeforos kunne da i stedet rette innsatsen mot Krum, khan av Bulgaria, som truet rikets nordlige grenser og nettopp hadde erobret Serdica (Sofia).
I 811 invaderte Nikeforos Bulgaria, beseiret Krum to ganger, og inntok den bulgarske hovedstaden Pliska, men under Nikeforos' retrett ble den bysantinske hæren overfalt og slått i fjellene 26. juli av Krum. Nikeforos ble drept i slaget. Han ble dermed den første østromerske keiseren som led denne skjebnen siden Valens døde i slaget ved Adrianopel den 9. august 378. Krum ble sagt å ha laget et drikkebeger av Nikeforos’ hodeskalle.
Familie
Nikeforos I fikk minst to barn, men man kjenner ikke navnet på deres mor:
Kjente personer med tilknytning til Kristiansand
Lista viser et utvalg kjente personer med tilknytning til Kristiansand i Agder.
Sunniva Eik Haave
Sunniva Eik Haave (født 1997) er en norsk sportsklatrer som representerer Oslo Klatreklubb.
Hun vant tre NM-gull i perioden 2020–2022. Hun vant kongepokalen i 2020, 2021 og 2022.
Otilea
Utseende
Middelsstore, avlangt ovale, halvmatte bladbiller, gjerne brunrøde til svarte på farge. Kroppen er ganske hvelvet sett fra siden, dekkvingene med tydelige punktrader.
Levevis
Både larvene og de voksne (imago) er planteetere som lever på trær og busker i skog.
Utbredelse
Slekten er utbredt i Mellom- og Sør-Amerika, i alle fall i Peru.
Fabio Díez
Fabio Díez (født 18. november 1965) er en spansk sandvolleyballspiller.
Han representerte Spania under Sommer-OL 2000 i Sydney, hvor han ble nummer 5.
Sunshine Molly
Sunshine Molly er en amerikansk stumfilm fra 1915, regissert av Lois Weber og Phillips Smalley.
Arturo Frondizi
Arturo Frondizi Ercoli (født 28. oktober 1908 i Paso de los Libres, Provincia de Corrientes, Argentina, død 18. april 1995) var Argentinas president fra 1. mai 1958 til 28. mars 1962 for partiet Unión Cívica Radical Instransigente.
Frondizis foreldre var immigranter fra Italia. Han ble uteksaminert jurist fra Universitetet i Buenos Aires i 1930 og gikk deretter inn i politikken. I 1951 var han visepresidentkandidat for Ricardo Balbin, som tapte klart for den sittende presidenten, general Juan Perón. Ved nominasjonsvalget i 1957 vant han over Balbin etter å ha dannet en uforsonlig fløy i partiet. Med støtte fra peronister vant han presidentvalget i 1958.
I et forsøk på å megle mellom Cuba og USA, hadde han møter med Che Guevara og Fidel Castro. Dette medførte han mistet den allerede svake støtten han hadde fra militæret. Peronistene fryktet et kommunistisk kupp, og stilte seg på militærets side. 28. mars 1962 ble han avsatt etter et militærkupp.
Matteo Rizzo
Matteo Rizzo (født 5. september 1998) er en italiensk kunstløper. Han vant bronse under EM i kunstløp 2019 og sølv i 2023.
Holla kirke
Holla kirke er en langkirke fra 1867 i Nome kommune i Vestfold og Telemark fylke.
Matteo Rizzo
Han representerte Italia under Vinter-OL 2018 i Pyeongchang, hvor han ble nummer 21 i singel.
Holla kirke
Byggverket er av tegl, bygget i nyromansk-nygotisk stil, og har 600 plasser. Arkitekt var P.H. Holtermann. Dåpssakristiet kom til i 1916. For øvrig er kirken restaurert i 1930, til jubileet i 1967 og i 1990-årene.
Kirkegården ved kirken er ute av alminnelig bruk, men har fortsatt en rekke gravminner. Det er kirkegård ved Kronborg lenger sør. Det gamle kirkestedet er enda lenger sørøst, nær prestegården.
Matteo Rizzo
Under Vinter-OL 2022 i Beijing, ble han nummer 16.
Fylkesvei 6862
Fylkesvei 6862 (Fv6862) går mellom Skjerve og Sundlo i Levanger kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 117 (Nord-Trøndelag).
Denis St. George Daly
Daly ble olympisk mester i polo under OL 1900 i Paris. Han var med på laget Foxhunters Hurlingham som vant poloturneringen. Laget besto av spillere fra både Storbritannia og USA. De andre på laget var John Beresford og Alfred Rawinson fra Storbritannia og Foxhall Parker Keene og Frank MacKey fra USA.
Foxhunters Hurlingham vant alle sine tre kamper og de beseiret BLO Polo Club Rugby med 3 – 1 i finalen, dette laget var også sammensatt av polospillere fra både Storbritannia og USA.
Bosnia-Hercegovina under OL
Bosnia-Hercegovina deltok første gang i olympiske leker under Sommer-OL 1992 i Barcelona og har deltatt i samtlige sommer- og vinterleker siden. Tidligere deltok utøvere fra Bosnia-Hercegovina som en del av Jugoslavia.
Bosnia-Hercegovina har aldri vunnet noen medalje.
John Beresford
John George Beresford (født 10. juni 1847, død 8. mai 1925) var en britisk polospiller som deltok i OL 1900 i Paris.
Beresford ble olympisk mester i polo under OL 1900 i Paris. Han var med på laget Foxhunters Hurlingham som vant poloturneringen. Laget besto av spillere fra både Storbritannia og USA. De andre på laget var Denis St. George Daly og Alfred Rawinson fra Storbritannia og Foxhall Parker Keene og Frank MacKey fra USA.
Borgerne i Calais
Borgerne i Calais (fransk: Les Bourgeois de Calais) kalles en skulpturgruppe som avbilder seks borgere som i 1347, i begynnelsen av hundreårskrigen mot England (1337–1453), tilbød seg å ofre sine liv for å redde innbyggerne i den beleirede franske byen Calais. Billedhuggeren Auguste Rodin fikk i 1885 i oppdrag å utarbeide et minnesmerke over mennene. Etter nesten fire år med skissearbeider var skulpturen i 1888 klar, og etter flere runder kunne monumentet innvies i 1895. Kopier av den nå berømte skulpturen finnes idag over hele verden.
En avstøpning av en av figurene, «Mannen med nøklene», er oppstilt ved Solli plass i Oslo. Den ble avduket i 1902.
MRF
MRF kan vise til:
Sweet Alyssum
Sweet Alyssum er en amerikansk stumfilm fra 1915, regissert av Colin Campbell.
Staurakios
Staurakios (gresk: Σταυράκιος, latin: Stauracius, død 11. januar 812) var bysantinsk keiser i noen få uker i 811. Han ble keiser 26. juli 811 da hans far Nikeforos I falt i strid mot Krum av Bulgaria. Han abdiserte imidlertid 2. oktober og levde deretter som munk til han avgikk ved døden den 11. januar 812.
Medkeiser
I år 807 utpekte Nikeforos den athenske Teofano til Staurakios' ektefelle. Hun var i slekt med den avsatte keiserinne Irene,. Hun var blitt valgt ut fra en parti unge damer som var blitt hentet fra forskjellige deler av Østromerriket for et brudeskue. De to ble gift samme dag som valget var gjort, den 20. desember.
I farens regjeringstid ble Staurakios gitt kommando over en militær eliteenhet, Hikanatoi-tagmaet.
Staurakios deltok i farens krigsekspedisjon mot Krum av Bulgaria i år 811 og unnslapp med nød og neppe fra det katastrofale slaget ved Pliska, men ble lammet av et sverdsugg.
Keiser
Han ble raskt utsett til keiser - han etterfulgte sin far som falt ved Pliska. Kroningen fant sted i Adrianopel. Dette ble første gangen at en østromersk keiser ble kronet utenfor Konstantinopel. Det ble snart åpenbart at Staurakios hadde den plan å utse Teofano til sin etterfølger, og rykter begynte å versere om at han planla å erstatte keiserdømmet med en republikk. Svogeren Mikael I Rangabe og hans tilhengere tvang da Staurakios fra makten.
Fratreden og død
Staurakios lot seg derpå prestevie og trakk seg tilbake til et kloster. Der døde han etter få måneder.
Mange kilder hevder at han var blitt forgiftet av sin egen søster, Prokopia. Hans etterkommer ble Mikael I Rangabe, som hadde overlevd slaget ved Pliska uskadet, og som var gift med Prokopia.
Kajana jernbanestasjon
Kajana jernbanestasjon (finsk: Kajaanin rautatieasema, svensk: Kajana järnvägsstation ) er en jernbanestasjon på Idensalmi-Kontiomäki-banen i den finske byen Kajana i landskapet Kajanaland. Jernbanestasjonen ble åpnet i 1905 og samme år stod stasjonsbygningen ferdig, som ble bygget i tre i jugendstil etter tegninger av arkitekt Gustaf Nyström (1856–1917). Avstanden fra Idensalmi jernbanestasjon er cirka 83 kilometer, fra Uleåborgs jernbanestasjon cirka 191 kilometer og fra Helsingfors sentralstasjon 633,5 km.
Kurv (blomsterstand)
Kurv eller korg er navnet på den særegne blomsterstanden som finnes hos planter i kurvplantefamilien, som f.eks. prestekrage og løvetann.
Arnold Nielsen
Arnold Nicolaj Nielsen (født 22. september 1910 i Sumba, død 17. april 1993) var en færøysk lærer og politiker (Sb.).
Kurv (blomsterstand)
Kurven består av mange små blomster som sitter tett sammen på et flatt eller kjegleforma blomsterleie. Mellom blomstene er det hos noen arter små skjellforma agner (støtteblad). Samlingen av blomster er omgitt av et hylster av kurvdekkblad (morfologisk sett: støtteblad). Kurvdekkbladet oppfattes av mange som begerblad. De virkelige begerbladene er lite synlige under blomstringa, men vokser etterpå vanligvis ut til en pappus som ofte bidrar i frøspredning.
Enkeltblomstene kan være av to typer: rørkroner som er radiærsymmetriske (som de gule hos prestekrage) eller tungekroner som er ensymmetriske (som de hvite hos prestekragen). Kurvene hos ulike arter kan bestå av bare rørkroner (eks. ulike tistler og knoppurter), bare tungekroner (eks. løvetann) eller en kombinasjon av rørkroner innerst og tungekroner utenfor (eks. prestekrage).
Arnold Nielsen
Han var med på å stifte Sumbiar Ítróttarfelag i 1940, og satt som styreformann i rundt 10 år. Han var klokker i Sumbiar kirkja i 22 år og formann i menighetsrådet i 21 år. Nielsen var medlem av sognestyret (kommunestyret) i Sumba i 12 år, hvorav 9 år som formann. Han møtte fast på Lagtinget for Suðuroy som varamann for regjeringssjef Kristian Djurhuus 1954–1958, og satt i vei- og havnekomiteen samt skolekomiteen. Han satt også i styret for sykehuset på Tvøroyri.
Kurv (blomsterstand)
Mange kurvplanter har flere kurver som kan være ordnet i halvskjermer, klaser eller topper.
Sebastian Bach
Sebastian Philip Bierk, kjent under artistnavnet Sebastian Bach, (født 3. april 1968 i Freeport på Bahamas) er en kanadisk heavy metal-vokalist.
Bakgrunn og privatliv
Han vokste opp i Peterborough i Ontario og gikk på Lakefield College School. Han er av norsk, fransk/kanadisk og indiansk avstamming. Han bor i New Jersey sammen med kona Maria Bierk og sine tre barn, to sønner og en datter. Sønnen Paris har spilt trommer i bandet Severed Hand, og spiller i The Infinite Staircase.
Musikkarriere
Som 13-åring ble han med i bandet Kid Wikkid. I perioden 1986-1988 var han med som vokalist i bandet Madam X. Bach ble invitert som medlem i heavy metal-bandet Skid Row i 1987 som 18-åring, etter at gitarist Dave Sabo hadde hørt han synge i et bryllup. Han ble senere sparket i 1996. Samme år startet han bandet The Last Hard Men, som ga ut ett musikkalbum, kun i 1000 eksemplarer. Han startet så sitt eget soloprosjekt under navnet «Sebastian Bach». I 2000 begynte han på Broadway, og var med i «Jekyll & Hyde». I 2002 ble han programleder for programmet Forever Wild på VH1. Samme år fikk han hovedrollen i rockeoperaen Jesus Christ Superstar. Han ble sparket året etter grunnet sin oppførsel.
TV
Fra 2004 til 2007 hadde han en rolle i TV-serien Gilmore Girls, som «Gil», gitarist i bandet Hep Alien. I 2006 var han med i realityserien SuperGroup på VH1, sammen med Ted Nugent, Evan Seinfeld, Jason Bonham og Scott Ian, hvor de startet bandet Damnocracy. I løpet av serien får en se at Bach slet med store alkohol- og samarbeidsproblemer med de andre deltakerne.
Han har også blitt sett i flere episoder i den kanadiske serien Trailer park boys.
Diskografi
Kid Wikkid
Skid Row
The Last Hard Men
Solo
Frameshift
Paul Fentz
Paul Fentz (født 8. september 1992) er en tysk kunstløper. Han er fire ganger tysk mester (2018–20, 2022).
Han representerte Tyskland under Vinter-OL 2018 i Pyeongchang, hvor han ble nummer 22 i singel.
3 Watch It Go
3 Watch It Go er den tredje videoen fra heavy metal-bandet Pantera. Den ble gitt ut på VHS gjennom Elektra Records i 1999. I videoen ser man forskjellige filmklipp, samt musikkvideoer for «Planet Caravan», «I'm Broken», «5 Minutes Alone» fra Far Beyond Driven (1994), og for «Drag the Waters» fra The Great Southern Trendkill (1996).
Richard Chambers
Richard Chambers (født 10. juni 1985) er en britisk roer som spesialiserer seg i firer. Han representerte landet sitt under Sommer-OL 2012 i London, der han tok sølv i firer lettvekt.
Han er bror til roeren Peter Chambers, som også deltok under Sommer-OL 2012.
Kjeller F.F. 6
Kjeller F.F. 6 var et norsk en-motors jagerfly utviklet for Hærens flyvevæsen. Flyet ble designet av ingeniør Hellesen ved Kjeller Flyfabrikk fra 1919, og det fløy første gang høsten 1921. Motoren var en spansk Hispano-Suiza som ifølge spesifikasjonene skulle yte 150hk. Disse viste seg imidlertid bare å yte rundt 100hk, og prototypen oppnådde en hastighet på snaue 100km/t i stedet for 132km/t som planlagt. Flyprosjektet ble derfor skrinlagt.
Ragnar Hauge
Ragnar Olaf Hauge (født 10. mai 1947 i Oslo) er norsk billedkunstner.
I 1987 kjøpte han det tidligere klosteret Villa St. Hallvard i Sylling og omgjorde bygningen til egen bolig og innredet atelier/keramikkverksted, trykkeri for dyptrykk, visningrom og gjesterom for besøkende kunstnere. Senere har han flyttet verkstedet til Fornebu, hvor han også tidligere hadde eget galleri, galleri Ankomsten.
Siden 1984 har Roh (kunstnernavn) hatt flere utsmykningsoppdrag i en rekke bedrifter, vunnet utsmykkingskonkurranser og deltatt på mer enn hundre kunstnerjurierte utstillinger i Norge, Norden og internasjonale utstillinger. For tiden arbeider han med digitale bilder, skulptur, grafikk, foto og bilder på fat.
Roh er innkjøpt av Nationalgalleriet, Robert Meyer Collection, Würth Art Collection og Museum for samtidskunst.
Tour de France 2007
Tour de France 2007 var den 94. utgaven av sykkelrittet Tour de France, fra 7. juli til 29. juli, 2007. For tredje gang var touren innom England. Touren startet med prolog i London, og første etappe gikk til Canterbury, Kent.
21 lag deltok i rittet; alle ProTour-lagene med unntak av Unibet.com, samt kontinentallagene Agritubel og Barloworld. Kurt Asle Arvesen deltok for tredje gang, mens Thor Hushovd deltok for syvende år på rad. Hushovd vant 4. etappe, og ble nummer fire i kampen om den grønne trøya.
Alberto Contador vant sammenlagt og ungdomskonkurransen, Mauricio Soler fikk klatretrøya, og Tom Boonen vant poengtrøya.
Deltakere
For første gang i historien var det ingen rytter som kjørte med startnummer 1 i Tour de France. Fjorårets vinner Floyd Landis, som ble tatt for doping, var ikke fratatt seieren, og Tour de France-arrangøren ville derfor ikke la noen andre kjøre med 1-tallet.
Grunnet alle dopingsakene tidligere i 2007 ble alle rytterne oppmuntret til å skrive under på antidopingkontrakten fra det internasjonale sykkelforbundet før start. De ble ikke juridisk tvunget til å skrive under, men presset var stort og sjansen var stor for at rytterne ikke fikk lov til å starte i Touren hvis de ikke skrev under.
Si ;D
Si ;D er Aftenpostens debattside for ungdom. Siden ble opprettet i 2005, som en daglig side i Aftenpostens kulturdel viet til debattinnlegg skrevet av ungdom mellom 13 og 21 år. I 2007 ble satsingen utvidet til én side også i helgeavisene. Foruten daglig debattinnlegg skrevet av ungdom trykker Si ;D også innlegg fra politikere, ministre eller andre debattanter over aldersgrensen, i spalten «Det fossile hjørnet».
Tour de France 2007
Deltakere
Tilsammen stilte 189 ryttere fra 26 ulike nasjoner stilte til start i årets ritt. Spania var best representert med 41 ryttere, mens Frankrike fulgte på plassen etter med 36 ryttere. Norge hadde to startende, mens Sverige, Danmark og Finland hadde en hver (henholdsvis Thomas Lövkvist, Michael Rasmussen og Kjell Carlström). Det baskiske laget Euskaltel-Euskadi var det eneste laget hvor alle rytterne var fra det samme landet (Spania).
Si ;D
Si ;D var Norges første debattside for ungdom. I ettertid har også Bergens Tidende og Adresseavisen startet lignende satsinger.
Tour de France 2007
Deltakere
Det var ingen tidligere Tour de France-vinnere som deltok i årets ritt, men tre ryttere hadde vunnet den grønne trøya tidligere, Erik Zabel (1996–2001), Robbie McEwen (2002, 2004, 2006) og Thor Hushovd (2005).
Si ;D
Amalie Lereng er ansvarlig.
Regler og krav
For å få sitt innlegg på trykk kreves det at man sender ved fullt navn, fødselsdato, bostedsadresse og eventuelt "nick" hvis man ikke vil fremstå i avisen med sitt eget navn.
Tour de France 2007
Deltakere
36 av rytterne hadde vunnet en etappe i Tour de France tidligere: Boogerd, Boonen, Calzati, Cancellara, Cardenas, Fedrigo, Flecha, Freire, García Acosta, Halgand, Hincapie, Hushovd, Ivanov, Mayo, McEwen, Mensjov, Mercado, Millar, Moreau, O'Grady, Pereiro, Popovytsj, Pozzato, Rasmussen, Sastre, Savoldelli, Schleck, Tosatto, Valverde, Vasseur, Verbrugghe, Vinokourov, Voigt, Weening, Zabel og Zabriskie. 15 ryttere hadde syklet med den gule trøya: Boonen, Cancellara, Dessel, Hincapie, Hushovd, McEwen, Millar, Moreau, O'Grady, Pereiro, Vasseur, Voeckler, Voigt, Zabel og Zabriskie.
21 av rytterne som syklet hele Giro d'Italia tidligere i 2007 var også med i Touren: Aerts, Arroyo, Arvesen, Bruseghin, Cañada, Cioni, Cortinovis, Dean, Förster, Jegou, Knees, Krauss, Lancaster, Mayo, Merckx, Parra, Rasmussen, Savoldelli, Tosatto, Vila og Zabriskie. I tillegg var det ti ryttere som startet i Giroen, men brøyt underveis: Cancellara, Halgand, Hincapie, Hushovd, McEwen, Napolitano, Ongarato, Popovytsj, Voeckler og Wegelius.
Si ;D
Kommentatorer
Si ;D spalten har også et debattpanel med ungdommer innenfor aldersgrensen som kommenterer aktuelle saker eller skriver innlegg de er opptatt av. Det er 10 faste kommentatorer på debattsiden.
Tour de France 2007
Favoritter før start
Uten fjorårets vinner Floyd Landis og storvinner Lance Armstrong på startstreken, var det ingen som på forhånd utpekte seg som klar favoritt til å vinne Tour de France 2007. Blant favorittene er disse blitt nevnt: Alexandre Vinokourov (Astana), Alejandro Valverde (Caisse d'Epargne), Carlos Sastre (CSC), Levi Leipheimer (Discovery Channel), Denis Mensjov (Rabobank), Cadel Evans (Predictor-Lotto), Óscar Pereiro Sio (Caisse d'Epargne), Fränk Schleck (CSC), Andreas Klöden (Astana). Michael Rasmussen (Rabobank) var favoritt til å vinne klatretrøya som han hadde gjort de to foregående år.
Si ;D
Kommentatorer
Nåværende kommentatorer for Si ;D
Tankespinn
Si ;D lanserte tidlig i juni 2012 en ny fast spalte ved navn Tankespinn. Spalten skal være et fast innslag i Si ;D sin fredagsutgave og vektlegger filosofiske tanker blant ungdommen istedenfor politiske debattinnlegg. Det er også valgt ut fire faste kommentatorer som skal skrive i denne spalten dette er:
Tour de France 2007
Poengkonkurransen
Thor Hushovd kom på 4.-plass i kampen om poengtrøya med 186 poeng.
Si ;D
Ungdomsutgave
I forbindelse med Si;Ds tiårsmarkering, ble ti ungdommer valgt til å planlegge og utvikle en hel utgave. Sakene ble i hovedsak skrevet av Aftenpostens journalister, mens ungdommene kom opp med ideene, ga råd og var tilstede under møter og frem til deadline.
Tour de France 2007
Mest offensive rytter
Amets Txurruka fra Euskatel ble kåret til årets mest angrepsvillige rytter.